open-index/open-wikipedia-markdown huggingface dataset:
Mimoriadna udalosť

**Mimoriadna udalosť** (skratka **MU**) je závažná, časovo ťažko predvídateľná a priestorovo ohraničená udalosť, spôsobená vplyvom živelnej pohromy, technickej alebo technologickej havárie (prevádzkovej poruchy, prípadne úmyselného konania človeka, ktorá vyvolala narušenie stability systému alebo prebiehajúcich dejov a činností, ohrozuje životy a zdravie osôb, hmotné a kultúrne statky či životné prostredie),  katastrofy a nežiaduceho výskytu medveďa hnedého. Termín sa používa najmä v krízovom manažmente, civilnej ochrane a poisťovníctve.

## Slovensko
V rámci slovenskej právnej úpravy (zákon č. 42/1994 Z. z. o civilnej ochrane obyvateľstva) sa mimoriadnou udalosťou rozumie živelná pohroma, havária, katastrofa, ohrozenie verejného zdravia II. stupňa  alebo narušenie dodávok tepla, nežiaduci výskyt medveďa hnedého, hromadný prílev cudzincov na územie Slovenskej republiky alebo teroristický útok, pričom

* c) katastrofa  je mimoriadna udalosť, pri ktorej dôjde k narastaniu ničivých faktorov a ich následnej kumulácii v dôsledku živelnej pohromy a havárie,
* d) nežiaduci výskyt medveďa hnedého je mimoriadna udalosť, ktorá je vyhodnotená ako stav, ktorý predstavuje riziko ohrozenia života, zdravia alebo vzniku škôd na úrode, hospodárskych zvieratách alebo závažných škôd na majetku v súvislosti s výskytom medveďa hnedého na území, na ktorom je vyhlásená mimoriadna situácia. 

S účinnosťou od 26. februára 2022 platí zákon č. 55/2022 Z. z. o niektorých opatreniach v súvislosti so situáciou na Ukrajine. V súvislosti s konfliktom na Ukrajine (Ruská invázia na Ukrajinu) platia zmeny v zákone o civilnej ochrane a ďalšie. Novela zákona o civilnej ochrane 42/1994 Z. z. vytvára právny rámec na vyhlásenie mimoriadnej situácie z dôvodu hromadného prílevu cudzincov. 

Obdobie ohrozenia alebo obdobie pôsobenia následkov mimoriadnej udalosti na život, zdravie alebo majetok menovaný zákon definuje ako mimoriadnu situáciu.

## Česko
V Česku je *mimořádná událost* právne definovaná ako: *„škodlivé působení sil a jevů vyvolaných činností člověka, přírodními vlivy, a také havárie, které ohrožují život, zdraví, majetek nebo životní prostředí a vyžadují provedení záchranných a likvidačních prací.“*

## Spojené štáty
V Spojených štátoch je ekvivalentom mimoriadnej udalosť výraz *emergency event* alebo *emergency situation* a podľa 49 oddielu Zákonníka Spojených štátov je charakterizovaná ako: *„prírodná alebo človekom spôsobená katastrofa, ako [[hurikán]], [[povodeň]], [[zemetrasenie]], [[Zosuv svahu|zosuv pôdy]], lesný požiar, [[snehová víchrica]], teroristický čin, vypuknutie [závažného] prenosného ochorenia, únik nebezpečných rádioaktívnych, chemických alebo biologických látok, alebo s vojnovým konfliktom súvisiaca aktivita, ktorá predstavuje riziko úmrtia, vážneho ochorenia, ťažkého zranenia alebo závažných škôd na majetku. Katastrofa môže byť z hľadiska rozsahu lokálna, regionálna alebo národná.“*

## Poznámky


## Referencie

## Iné projekty

Kategória:Civilná ochrana
Kategória:Krízový manažment
Kategória:Záchranárstvo
Basketbal na Pacifických hrách

[náhľad|Logo [Pacifické hry|Pacifických hier]] 
**Basketbal na Pacifických hrách** je basketbalový turnaj, ktorý sa koná v rámci multišportového podujatia Pacifických hier (do roku 2007 ako *Juhopacifické hry*) a organizuje ho Oceánska basketbalová federácia (FIBA Oceania). Do programu hier bol turnaj oficiálne zaradený hneď na prvých Pacifických hrách v roku 1963 vo fidžijskom meste Suva, vtedy iba v mužskej kategórii. Basketbalový turnaj sa odvtedy koná na hrách pravidelne. Ženský turnaj mal premiéru na 2. Pacifických hrách v roku 1966 v novokaledónskom meste Nouméa. V kategórii mužov i žien získali najviac prvenstiev Tahiti, ktoré zvíťazili zhodne na piatich turnajoch.

## Turnaj mužov
### Zoznam

### Medailová bilancia družstiev

### Účasti mužských družstiev na Pacifických hrách
(do 2019)

## Turnaj žien
### Zoznam

### Medailová bilancia družstiev

### Účasti ženských družstiev na Pacifických hrách
(do 2019)

## Pozri aj
* Majstrovstvá Oceánie v basketbale
* Basketbal na Pacifických mini hrách

## Externé odkazy
* Oficiálna stránka FIBA Oceania 
* Oficiálna stránka Oceánskeho olympijského výboru  
* Oficiálna stránka Rady Pacifických hier 

## Zdroje
* Basketbalový turnaj na Pacifických hrách na stránke FIBA Oceania 
* Basketbalový turnaj na Pacifických hrách na stránke todor66.com
Svídovec

**Svídovec** je prírodná pamiatka ev. č. 1879, ktorá leží neďaleko obce Rohozec v okrese Brno-venkov.

## Ochrana
Je to jedna z najvýznamnejších lokalít teplomilných druhov, ktoré v nadväznosti na Tišnovskú kotlinu zasahujú smerom dovnútra Českomoravskej vrchoviny, z ktorých mnohé tu majú svoje medzné lokality v povodí Svratky. Zo zvlášť chránených rastlín má tu svoju – v širšom regióne vonkoncom ojedinelú – lokalitu i dealpínský papraďorast vratička mesiačikovitá *(Botrychium lunaria)*. Prírodovednú hodnotu lokality zvyšuje na vápencovú ladu nadväzujúci rozľahlejší zvyšok prírode blízkych listnatých porastov s dominanciou buku a s druhovo veľmi bohatým bylinným podrastom, indikujúcim mozaiku niekoľkých lesných typov.

## Referencie


## Externé odkazy
* Na stránke turistika.cz 

## Zdroj

* *PP Svídovec je uvedená na zoznamoch [[Agentúra ochrany prírody a krajiny ČR|Agentúry ochrany prírody a krajiny ČR]] v okresoch Blansko a Brno-venkov.* *Nachádza sa však iba v okrese Brno-venkov.*

Kategória:Chránené územia v okrese Brno-venkov
Čtvrtky za Bořím

**Čtvrtky za Bořím** je prírodná pamiatka ev. č. 1806, lokalita Býkovice v okrese Blansko. Správa AOPK Brno.

## Ochrana
Predmetom ochrany je diaľničný výkop s prirodzenou sukcesiou s vysokou ekologickou hodnotou. Jedná sa o výnimočne cenné spoločenstvo okolo odvodňovacej priekopy s pramenným výronom. Rastú tu mokraďové ostrice (Carex sp.), metlica trsnatá *(Deschampsia cespitosa)*, pichliač močiarny *(Cirsium palustre)* a pichliač sivý *(Cirsium canum)*, ku ktorým sa pridružujú vzácne druhy vstavač vojenský a vemenník dvojlistý . Zákonom chránené sú vemenník dvojlistý *(Platanthera bifolia)* a vstavač vojenský *(Orchis militaris)*, regionálne je veľmi vzácny bradáčik vajcovitolistý *(Listera ovata)*. Fytogeograficky veľmi zaujímavý je výskyt regionálne ohrozenej valeriány dvojdomej *(Valeriana dioica)*.

## Referencie


## Iné projekty

## Externé odkazy
* Biolib.cz 
* Na stránke jizni-morava.cz 

## Zdroj

Kategória:Chránené územia v okrese Blansko
Záujmové združenie právnických osôb

**Záujmové združenie právnických osôb** je právnická osoba zriadená na základe § 20f21 Občianskeho zákonníka (č. 40/1964 Zb.) na ochranu záujmov členských právnických osôb združenia alebo na dosiahnutie iného účelu. Patrí k základným typom právnických osôb na Slovensku.

## Založenie
Záujmové združenie právnických osôb môžu založiť minimálne dve právnické osoby. Na založenie združenia sa vyžaduje písomná zakladateľská zmluva uzavretá zakladateľmi alebo schválenie založenia združenia na ustanovujúcej členskej schôdzi. O založení združenia na tejto schôdzi sa spíše zápisnica obsahujúca zoznam zakladajúcich členov združenia s uvedením ich mena (názvu) a bydliska (sídla) a podpisy členov. K zmluve alebo zápisnici o ustanovujúcej členskej schôdzi musia byť priložené stanovy a určenie osôb oprávnených konať v mene združenia, ktoré schvália zakladatelia alebo ustanovujúca schôdza.

Zakladatelia alebo ustanovujúca členská schôdza schvália stanovy, ktoré určia:
* názov, sídlo a predmet činnosti združenia,
* úpravu majetkových pomerov,
* vznik a zánik členstva,
* práva a povinnosti členov,
* orgány združenia a vymedzenie ich pôsobnosti,
* spôsob zrušenia združenia a naloženie s jeho likvidačným zostatkom,
* spôsob, ktorým sa stanovy menia a dopĺňajú.

Následne zakladateľ predloží registrovému úradu, ktorým je obvodný úrad v sídle kraja, v ktorom bude mať záujmové združenie svoje sídlo:
* písomný návrh na zápis záujmového združenia právnických osôb do registra,
* písomnú zakladateľskú zmluvu resp. zápisnicu z ustanovujúcej členskej schôdze,
* oznámenie o určení osoby oprávnenej konať v mene združenia (s uvedením jej mena, dátumu narodenia, adresy trvalého bydliska), pokiaľ už nie je definovaná v zakladateľskej zmluve resp. zápisnici z ustanovujúcej členskej schôdze,
* stanovy v dvoch rovnopisoch,
* preukázanie existencie zakladajúcich právnických osôb (výpis z Obchodného registra a pod.),
* správny poplatok.

Záujmové združenie právnických osôb nadobúda právnu spôsobilosť zápisom do Registra záujmových združení právnických osôb, ktorý spravuje sekcia verejnej správy Ministerstva vnútra SR.

## Zánik
Záujmové združenie právnických osôb zaniká výmazom z Registra záujmových združení právnických osôb, t. j. vykonaním likvidácie, ak imanie združenia neprechádza na právneho nástupcu, alebo v opačnom prípade zlúčením / splynutím s iným záujmovým združením.

## Referencie

## Použité zdroje
* 
* 
* Občiansky zákonník  (č. 40/1964 Zb.) v znení neskorších predpisov

## Externé odkazy
* Register záujmových združení právnických osôb  (Ministerstvo vnútra SR)

Kategória:Právo
Thomas J. Lombardo

**Thomas J. Lombardo** je americký psychológ, pedagóg a futurológ. 

## Vzdelanie
Thomas J. Lobardo vyštudoval psychológiu a filozofiu (bakalársky stupeň) na University of Connecticut a titul PhD. z psychológie a filozofie vedy získal na University of Minnesota - Twin Cities.  

## Kariéra
Vyučoval viac ako 35 rokov psychológiu na viacerých univerzitách. Od roku 1991 do roku 2010 pôsobil ako vedúci fakulty psychológie, filozofie a budúcnosti na Rio Salado College v Tampe v Arizone, kde v súčasnosti pôsobí ako emeritný profesor.  Je zakladateľom a výkonným riaditeľom Centa pre budúce vedomie (Center for Future Concsciousness), ktoré má sídlo v Scottsdale v Arizone v USA. Je riaditeľom The Wisdom Page. Je profesionálnym členom World Future Society. Je členom World Futures Studies Federation. Je členom edičných rád futurologických časopisov World Future Review a Journal of Futures Studies. Je popredným výskumníkom, spisovateľom a prednásateľom problematiky budúcnosti, budúceho vývoja a teórii a konceptov budúcnosti.  

## Dielo
Thomas J. Lombardo publikoval viacero kníh, v ktorých sa zaoberá vývojom futurologického myslenia, literatúrou science-fiction, jednotlivými autormi, koncepciami a teóriami, zaoberajúcimi sa budúcnosťou a budúcim vývojom. Napísal a publikoval knihy:

* Reciprocity of Perceiver and Environment. Evolution of Gibson´s Ecological Psychology (1987)
* Doorways to the Future. Methods, Theories, and Themes (2001)
* The Evolution of Future Consciousness (2008)
* Contemporary Futurist Thought. Science Fiction, Future Studies, and Theories and Visions of the Future in the Last Century (2008)
* Mind Flight. A Journey into Future (2011)(spoluautor)
* Wisdom, Consciousness and the Future. Collected Essays (2011)

## Bibliografia
* Lombardo, Thomas J. (1987): Reciprocity of Perceiver and Environment. Evolution of Gibson´s Ecological Psychology. Lawrence Erlbaum Association, Inc., ISBN 978-0805800494, 416 str.
* Lombardo, Thomas J. (2001): Doorways to the Future. Methods, Theories, and Themes. AuthorHouse, Bloomington, Indiana, Milton Keynes, UK, ISBN 978-1587219931, 398 str.
* Lombardo, Thomas J. (2008): The Evolution of Future Consciousness. AuthorHouse, Bloomington, Indiana, Milton Keynes, UK, ISBN 978-1-4259-4446-9, 450 str.
* Lombardo, Thomas J. (2008): Contemporary Futurist Thought. Science Fiction, Future Studies, and Theories and Visions of the Future in the Last Century. AuthorHouse, Bloomington, Indiana, Milton Keynes, UK, ISBN 978-1-4259-4577-0, 448 str.
* Lombardo, Thomas J., Lombardo, Jeanne Belisle (2011): Mind Flight. A Journey into Future. Xlibris Corporation, ISBN 978-1465349170, 804 str.
* Lombardo, Thomas J. (2011): Wisdom, Consciousness and the Future. Collected Essays. Xlibris Corporation, ISBN 978-1462883615, 462 str.

## Externé odkazy
* www.centerforfutureconsciousness.com/
* www.wisdompage.com/lomardobio.html/

Kategória:Psychológovia USA
Kategória:Futurológovia
Prírodný park Svratecká hornatina

**[[Prírodný park (Česko)|Prírodný park]] Svratecká hornatina** je chránená prírodná oblasť na rozhraní Juhomoravského kraja, Kraja Vysočina a Pardubického kraja s rozlohou 100,7 km ². Rozkladá sa v okolí časti stredného toku Svratky, približne medzi obcami Borovnice a Předklášteří. Na severozápade nadväzuje na chránenú krajinnú oblasť Žďárské vrchy, na severovýchode na prírodný park Údolí Křetínky a na východe na prírodný park Halasovo Kunštátsko a prírodný park Lysicko.

Na území prírodného parku Svratecká hornatina sa, okrem iného nachádza hrad Pernštejn a vodné nádrže Vír I a Vír II.

## Chránené územia
Na území prírodného parku Svratecká hornatina sa nachádza niekoľko maloplošných osobitne chránených území:

* Národná prírodná pamiatka Švařec
* Prírodná rezervácia Čepičkův vrch a údolie Hodonínky
* Prírodná rezervácia Hrádky
* Prírodná rezervácia Ochoza
* Prírodná rezervácia Ploník
* Prírodná rezervácia Pod Sýkořskou Myslivnou
* Prírodná rezervácia Sokolia skala
* Prírodná rezervácia Vírská skalka
* Prírodná pamiatka Dědkovo
* Prírodná pamiatka Dobrá studně
* Prírodná pamiatka Habrová
* Prírodná pamiatka Hersica
* Prírodná pamiatka Horní Židovka
* Prírodná pamiatka Javorův kopec
* Prírodná pamiatka Kačiny
* Prírodná pamiatka Klášterce
* Prírodná pamiatka Kocoury
* Prírodná pamiatka Krížník
* Prírodná pamiatka Lhotské jalovce a stěny
* Prírodná pamiatka Loucká obora
* Prírodná pamiatka Lúky u Polomu
* Prírodná pamiatka Luzichová
* Prírodná pamiatka Nad Berankou
* Prírodná pamiatka Nad koupalištěm
* Prírodná pamiatka Nyklovický potok
* Prírodná pamiatka Ostražka
* Prírodná pamiatka Padělky
* Prírodná pamiatka Pilský rybníček
* Prírodná pamiatka Údolí Chlébského potoka
* Prírodná pamiatka Svratka
* Prírodná pamiatka Sýkoř
* Prírodná pamiatka U Hamrů
* Prírodná pamiatka Veselská lada
* Prírodná pamiatka Veselský chlum
* Prírodná pamiatka Zámocký les v Lomnici

## Referencie


## Iné projekty

## Externé odkazy
* Bystřicko ny Vysočine

## Zdroj


Kategória:Chránené územia v okrese Blansko
Kategória:Chránené územia v okrese Brno-venkov
Kategória:Chránené územia v okrese Svitavy
Kategória:Chránené územia v okrese Žďár nad Sázavou
Nová Ves (Ostrava)

**Nová Ves** je bývalá obec a od 24. novembra 1990 mestský obvod štatutárneho mesta Ostrava. Rozloha obvodu je 307 ha a 30. júna 2010 tu žilo 682 obyvateľov.

## História
Prvá písomná zmienka o obci pochádza z roku 1584. Ako väčšina okolitých obcí i Nová Ves mala poľnohospodársky charakter. Zmenil to až rozvoj priemyslu v okolí v druhej polovici 19. storočia a prvej polovici 20. storočia. Miestny obyvatelia čoraz častejšie nachádzali zamestnanie v priemyselných podnikoch a baniach. Zvýšil sa tiež počet obyvateľov z 659 v roku 1890 na 2275 v roku 1930. Pôvodne samostatná obec bola 1. januára 1924 pripojená k mestu Moravská Ostrava. V rokoch 1960 - 1971 bola súčasťou obvodu *Ostrava II* a od novembra 1971 obvodu *Ostrava 1*.

## Iné projekty

## Externé odkazy
* Oficiálna stránka 

## Zdroj
* 

Kategória:Mestské obvody Ostravy
Prírodný park Říčky

**Prírodný park Říčky** sa nachádza na rozhraní okresov Blansko, Brno-venkov a Vyškov na Drahanskej vrchovine na rozlohe 25,3 km². Bol zriadený v roku 1984 ako kľudová oblasť a od roku 1992 ako prírodný park. Nachádzajú sa tu enklávy bukových porastov, je zachovaný komplex nivných lúk okolo meandrujúceho toku potoka Říčky. Rastie tu množstvo chránených rastlín a žijú chránené živočíchy.

## Referencie



## Literatúra
* 

## Externé odkazy
* Príroda Vyškovska na stránkach Vyškov.cz 
* Na stránke jizni-morava.cz

## Zdroj

 

Říčky
Říčky
Říčky
Kategória:Povodie Svratky
Kategória:Drahanská vrchovina
Attero Dominatus

**Attero Dominantus** () je tretí album švédskej powermetalovej hudobnej skupiny Sabaton. Album vyšiel v roku 2006.

Na albume sa nachádzajú tieto skladby:
* *Attero Dominatus*
* *Nuclear Attack*
* *Rise of Evil*
* *In the Name of God*
* *We Burn*
* *Angels Calling*
* *Back in Control*
* *Light in the Black*
* *Metal Crüe*

## Zdroj
* 

Kategória:Albumy skupiny Sabaton
Kategória:Hudobné albumy z 2006
Hasičské družstvo

**Hasičské družstvo** je základná organizačná zložka hasičských jednotiek na Slovensku a v Česku. Na Slovensku tvorí hasičské družstvo veliteľ a ďalší traja až ôsmi hasiči. Dve alebo tri družstvá jednej zmeny tvoria čatu.

V Česku družstvo pozostáva z veliteľa a ďalších piatich príslušníkov, pričom družstvo v zmenšenom stave () tvorí veliteľ a ďalší traja hasiči. Príp. základnou zložkou môže byť aj **skupina**, ktorá pozostáva z veliteľa (skupiny) a jedného až dvoch hasičov.

## Referencie

Kategória:Požiarna ochrana
Pilský rybníček

**Pilský rybníček** je prírodná pamiatka ev. č. 1462 východne od obce Synalov v okrese Brno-venkov. Oblasť spravuje Agentúra ochrany prírody a krajiny ČR.

Dôvodom ochrany Pilského rybníčka je jedinečná lokalita rozmnožovania vzácnych a chránených druhov obojživelníkov.

## Referencie


## Pozri aj
* Zoznam chránených území v okrese Brno-venkov
* Zoznam chránených území v okrese Blansko

## Externé odkazy
* Na stránke Turistika.cz

## Zdroj

Kategória:Chránené územia v okrese Brno-venkov
Kategória:Hornosvratecká vrchovina
Svesa

**Svesa** (; ) je mesto na Ukrajine v Sumskej oblasti. Leží na severovýchode Ukrajiny, na rieke Svesa, neďaleko hraníc s Ruskom. V roku 2011 malo 7 069 obyvateľov.

Kategória:Mestá na Ukrajine
Pýr plazivý

náhľad|Pýr plazivý

**Pýr plazivý** () je rastlina z podčeľade lipnicovité ().

Pýr je trvácna rastlina s valcovitou, dutou, článkovanou zvyčajne v dolnej časti poliehavou stonku (steblom), vysokou do 1,5 m. Listy sú kopijovito čiarkovité, na rube holé, na líci jemne chĺpkaté.  Kvety sú usporiadané do dvojradových klasov, ktoré nachádzajú na vrcholoch stonky, sú jednoduché s dvoma plevami - hornou a dolnou a tromi tyčinkami. Plod je zrno zrastené s hornou plevou. Podzemok je plazivý s dlhými podzemnými výhonkami. Rastlina kvitne v júni až v júli. Pýr rastie na trávnatých a piesčitých pôdach, popri cestách, ohradách, na poliach, záhradách a vinohradoch.

Podzemky sa vykopávajú na jar, v apríli skôr ako sa začne rastlina vyvíjať, alebo v auguste, septembri, keď nadzemná časť prestáva rásť a začína schnúť, po dozretí semien. Vykopané podzemky očistíme od pôdy a nadzemných častí, umyjeme a narežeme na 20 cm dlhé kusy. Sušia sa v sušiarni pri teplote do 50 °C.

## Iné projekty

## Externé odkazy
* Herbar.org
* Botany.cz

Kategória:Lipnicovité
Kategória:Buriny
Kategória:Liečivé rastliny
Kategória:Flóra na Slovensku
Burbank (Kalifornia)

thumb|Burbank
**Burbank** je americké satelitné mesto v Kalifornii v sídelnej oblasti mesta Los Angeles približne 19 kilometrov severne od jeho centra a severovýchodne od Hollywoodu. Má zhruba 108 000 obyvateľov.

Mesto je spoločne so susedným Hollywoodom považované za jedno zo svetových centier zábavného a filmového priemyslu. Svoje sídla, alebo štúdia tu majú mediálne spoločnosti Warner Bros Entertainment, Warner Music Group, NBC Universal, Walt Disney Company, Cartoon Network, Viacom a PBS.

Okrem iného sa tu nachádza aj jedno z losangelesských letísk (Burbank- Burbank Glendale Pasadena, resp. Bob Hope Airport - skratka: BUR).

Mesto bolo pomenované po Davidovi Burbankovi, zubnom lekárovi a podnikateľovi.

## Osobnosti mesta
* John Ritter (* 1948 - † 2003), herec
* Mark Harmon (* 1951), herec
* Rene Russo (* 1954), herečka
* Tim Burton (* 1958), producent a filmový režisér
* Jim Pugh (* 1964), tenista
* Doug Savant (* 1964), herec
* Eddie Cibrian (* 1973), herec

## Partnerské mestá
*  Gaborone, Botswana
*  Incheon, Kórejská republika
*  Ota, Japonsko
*  Paterna, Španielsko
*  Solna, Švédsko

## Iné projekty

## Externé odkazy
* Oficiálna stránka

## Zdroj


Kategória:Mestá v Kalifornii
Kategória:Kinematografia v USA
Rakovecké údolí

**Rakovecké údolí** je prírodný park, ktorý sa nachádza na katastrálnom území obcí Račice-Pístovice, Ruprechtov, Ježkovice a Jedovnice (v oblasti mikroregiónu Drahanská vrchovina). Prírodný park bol zriadený vyhláškou ONV číslo 10-13 z 1. januára 1978 ako kľudová oblasť, ktorá prešla s účinnosťou zákona č. 114/92 Zb. do kategórie prírodný park. Ďalšie postupné rozšírenie sa uskutočnilo v roku 1997. Jeho celková rozloha je 5,39 km². Do údolia padajú svahy so zlepencovými skalami, pozdĺž meandrujúceho potoka Rakovec sú zachované vlhké lúky s brehovým porastom. Druhú časť parku predstavuje údolie, ktoré sa tiahne k rybníku Budkovan ležiacemu na okraji Jedovnice.

Ide o oblasť so zachovanými lesmi a výskytom vzácnych živočíchov a rastlín. V údolí sa nachádzajú pozostatky dvoch zaniknutých stredovekých osád - Bystřec a Sokolí. Do Rakoveckého údolia zoskočil 30. septembra 1944 sovietsky partizánsky oddiel Jermak. Na 36 hektároch sa nachádza prírodná rezervácia Rakovec. V časti údolia bol inštalovaný náučný chodník Rakovecké údolie s desiatimi panelmi.

## Fotogaléria

File:Bystřec 2.jpg|Zaniknutá stredoveká osada Bystřec
File:Studánka Pavlína.jpg|Studienka Pavlína
File:Rakovecké údolí - hlavní skála.jpg|Hlavná skala
File:Rakovecké údolí 03.jpg|Pomník partizánom Jermaku
File:Rakovecké údolí 08.jpg|Informačná tabuľa náučného chodníka
File:Rakovecké údolí 04.jpg|Rakovecké údolí - v pozadí keltské hradisko Černov


## Referencie


## Literatúra
* 

## Pozri aj
* Tři smrky
* Zaniknutá osada Vilémov

## Iné projekty

## Externé odkazy
* O Rakovecké údolí 
* Prírodné parky Južnej Moravy - Rakovecké údolí
* Rakovecké údolí

## Zdroj
 

Kategória:Chránené územia v okrese Blansko
Kategória:Chránené územia v okrese Vyškov
Kategória:Drahanská vrchovina
Kategória:Prírodné parky v Česku
Kategória:Jedovnice
Burbank

**Burbank** môže byť:
* mesto v USA, pozri Burbank (Kalifornia)
* priezvisko:
** Daniel Burbank (1961), astronaut
** Luther Burbank (1849-1926), americký šľachtiteľ rastlín
Tři smrky

**Tři smrky** sa nachádzajú na katastrálnom území dediny Ruprechtov v okrese Vyškov na mieste, ktoré sa nazýva "Na prostředních", "Na barvínku", či "Na krchůvku". Bezprostredne susedí so zaniknutou stredovekou osadou Vilémov.

Smreky nechal zasadiť v 70. rokoch 19. storočia majiteľ zámku v Račiciach barón von Palm. Pôvodne išlo o štyri smreky, z ktorých jeden bol kedysi zasiahnutý bleskom a uschol.

Dnes rastú na lúke uprostred lesa smreky tri, z ktorých najväčší má atypicky rozložitú korunu z niekoľkými výhonkami. V tejto lokalite sa nakrúcali niektoré scény z filmu Kuky se vrací.

## Galéria

File:Tři smrky 1.jpg
File:Tři smrky 2.jpg
File:Tři smrky 3.jpg
File:Tři smrky 4.jpg
File:Tři smrky 6.jpg
File:Prostřední rozcestí.jpg


## Referencie


## Zdroj

Kategória:Pamätné stromy v Česku
Kategória:Drahanská vrchovina
Tepelný motor

náhľad|Schéma všeobecného cyklu tepelného motora: spojením dvoch rôznych procesov medzi dvoma stavmi pracovnej látky je možné získať prácu (c) v každej realizáci cyklu. Prívod a odvod tepla nie sú naznačené.
[náhľad|Konkrétna realizácia [Seiligerov cyklus|Seiligerovým cyklom: **Q<sub>p</sub>** - privedené teplo, **Q<sub>o</sub>** - odvedené teplo, **A** - mechanivká práca.]]
**Tepelný motor** je tepelný stroj, ktorý premieňa tepelnú energiu na mechanickú prácu. Premena prebieha prostredníctvom termodynamických dejov pracovnej látky.

## Charakteristika tepelného motora
Každý tepelný motor je charakterizovaný nasledovnými črtami:
* energiu získava zo zdroja s vysokou teplotou
* časť získanej energie premení na mechanickú prácu
* nespracovanú (odpadovú) časť energie odovzdáva prepadu s nízkou teplotou
* pracuje cyklicky.

## Rozsah pojmu tepelný motor
Z definície termodynamického cyklu vyplýva, že pracovná látka sa po absolvovaní celého cyklu vráti do pôvodného stavu. To je možné dosiahnuť, len ak je pracovná látka v motore uzavretá. 
#V užšom zmysle túto definíciu spĺňajú len motory s vonkajším spaľovaním. Sem patria napríklad:
#* Stirlingov motor
#* parná turbína.
#V širšom zmysle sa označenie tepelný motor používa aj pre motory s vnútorným spaľovaním, pri ktorých  sa pracovná látka na začiatku každého cyklu vymení výfukom spalín a naplnením čerstvou zmesou. Predpokladá sa rovnaký stav čerstvej zmesi ako v predchádzajúcom cykle (teplota, tlak, hustota, zloženie). Sem patria napríklad:
#* piestový spaľovací motor
#* spaľovacia turbína.

## Pozri aj
* tepelné čerpadlo
* chladiace zariadenie

## Referencie
Pontifícia Universidade Católica de Minas Gerais

**Pontifícia Universidade Católica de Minas Gerais** (skrátene **Universidade Católica de Minas Gerais** alebo **PUC-MG**) je významná súkromná katolícka univerzita v Minas Gerais. Bola založená roku 1958 v Belo Horizonte v štáte Minas Gerais. V roku 2014 na nej študovalo 56 751 študentov.

## Iné projekty

## Externé odkazy
* Webová stránka PUC-MG  

Kategória:Univerzity v Brazílii
Vilémov (zaniknutá osada)

Zaniknutá stredoveká dedina **Vilémov** leží na katastrálnom území obce Ruprechtov v okrese Vyškov. Jej presná lokalizácia bola zistená v roku 1953 profesorom MUDr. Ervínom Černým, ktorý na Drahanskej vrchovine lokalizoval postupne 62 zaniknutých stredovekých obcí. Od roku 1962 tu vykonávala výskum D. Šaurová.

## História obce
Podľa archeologických nálezov obec vznikla už v 13. storočí. Neuvádza sa však v žiadnych písomných materiáloch, ktoré by sa vzťahovali k holštejnskému ani račickému panstvu. Je pravdepodobné, že spolu s Ruprechtovom a Hamlíkovom patril k hradu Kuchlov, ktorý vlastnil neznámy šľachtic alebo man. Prvá a posledná zmienka o Vilémove je z roku 1563, kedy je obec v súpise račického panstva uvedená ako pustá.

## Lokalizácia sídla
Miesto, na ktorom sa zaniknutá obec nachádza, je známe ako "Na prostředních", "Na barvínku", "Na krchůvku" alebo "U tří smrků". Práve posledný názov vychádza z lokality Tři smrky, s ktorou Vilémov bezprostredne susedí. Obyvatelia Ruprechtova a Podomí predtým mylne považovali túto zaniknutú obec buď za hroby, alebo tiež za miesto, kde stával pôvodný Ruprechtov.

## Výskum dediny
Archeologickým výskumom bolo zistené, že obec mala dĺžku 210 metrov, na konci bola 70 metrov široká. Bola tu zistená železiarska pec, prepadnuté pivnice a studne. Obhospodarovaná pôda Vilémova mala 209 ha. Obec nezanikla vojnovou pohromou, ktorá býva sprevádzaná požiarom, ale odchodom či vymretím obyvateľstva. K tomu došlo na začiatku 15. storočia.

## Fotogaléria

File:Vilémov 1.jpg|Vilémov - informačná tabuľa
File:Vilémov 2.jpg|Vilémov - relikty stavieb
File:Vilémov 3.jpg|Vilémov - priehlbina
File:Vilémov 4.jpg|Vilémov - priehlbina
File:Prostřední rozcestí.jpg|Rázcestník - "Na prostředních"
File:Tři smrky 2.jpg|Tři smrky


## Iné projekty

## Literatúra
* 

## Externé odkazy
* Zaniklá osada Vilémov 

## Zdroj

Kategória:Zaniknuté obce v Česku
Kategória:Ruprechtov
Kategória:Sídla v okrese Vyškov
Prs

**Prs** môže byť:
* knižne: prsník

**PRS** môže byť:
* výrobca gitár, pozri PRS Guitars
* francúzska politická strana, pozri Parti républicain-socialiste
* 

**prs** môže byť:
* *nixový príkaz, pozri prs (Unix)
Lysická obora

**Lysická obora** je prírodná pamiatka ev. č. 1807 juhozápadne od obce Drnovice, na severozápadnom okraji obce Lysice v okrese Blansko. Oblasť spravuje AOPK KS Brno.

## Ochrana
Predmetom ochrany je bývalá zvernica nadväzujúca na zámocký park, zbierka domácich aj exotických drevín. Zachovanie zvlášť cennej a pestrej mozaiky kultúrnych i prírode blízkych lesných porastov rôzneho veku, starých alejí a zvyškov pôvodného parku, to všetko tvoriace jedinečný a neopakovateľný kultúrno historický segment krajiny s vysokou ekologickou hodnotou. Stromové poschodie tvorí druhovo relatívne bohatá zbierka domácich aj cudzích, ihličnatých a listnatých drevín, v rámci umelých výsadieb sú veľmi cenné staré aleje – jednak s prevahou lipy, jednak s prevahou pagaštana konského *(Aesculus hippocastanum)*. Z hľadiska flóry sa tu vyskytuje celý rad ohrozených druhov flóry Česka, v parkovej časti floristicky cenné lúčiny charakteru xerofilných trávnikov. Lysická obora je jedinečným refúgiom vtáctva.

## Referencie


## Pozri aj
* Zoznam chránených území v okrese Blansko

## Externé odkazy
* Mikroregión Kunštátsko-Lysicko  
* Lesy ČR 

## Zdroj

Kategória:Chránené územia v okrese Blansko
Čornyje Bratia

**Čornyje Bratia** () sú neobývané ostrovy južnej skupiny Kurilských ostrovov. Administratívne patria do Kuriľského mestského okruhu Sachalinskej oblasti Ruskej federácie.

Pozostávajú z dvoch väčších ostrovov — Čirpoj a Brat Čirpojev — a z blízkych skál a neveľkého ostrova *Morskaja Vydra*. Celková rozloha ostrovov dosahuje 37 km². Ostrovy Čirpoj a Brat Čirpojev sú oddelené prielivom Snou (Bystryj) širokým 2,7 km. 

Na ostrove Čiproj sa nachádzajú dve činné sopky: Čornovo () a Snou ().

Na skalách posiatych okolo ostrova sú kolónie uškatcov a mnohopočetné vtáčie hniezdiská.

Ostrovy Čornyje Bratia sú opísané v denníku Ivana Čorného v roku 1770.

V hydrogeografickom opise Kurilských ostrovov od V. M. Golovnina a P. I. Rikorda boli ostrovy nazvané **Tčirpoja** a **Makantor**.

Ostrovy sú oddelené prielivom Bussoľ od ostrova Simušir, nachádzajúceho sa 69 km severovýchodne; prielivom Urup od ostrova Urup, nachádzajúceho sa 30 km juhozápadne. Vo vzdialenosti 20 kilometrov severozápadným smerom od ostrovov Čornyje Bratia sa nachádza ostrov Broutona.

## Externé odkazy
* Opis ostrovov, mapa a fotografie 
* Čirpoj na Global Volcanism Program 
* ''Topografická mapa L-56-XIII — 1 : 200 000'' 

## Zdroj

Kategória:Kurilské ostrovy
Čhukha (okres)

náhľad|Poloha okresu Čhukha v rámci Bhutánu
**Čhukha** je okres v Bhutáne. Bol založený v apríli roku 1987.

Okres Čhukha je rozdelený do jedenásť častí napr. (tu v anglickom prepise):
* Chapchha
* Bjachho
* Bongo
* Getena
* Geling
* Dungna
* Metakha
* Logchina
* Dala
* Bhalujhora
* Phuentsholing

Čhukha je hlavné miesto importu a komerčného obchodu celej krajiny. Nachádza se tu najväčšie množstvo hydroelektrární.

## Zdroj

Kategória:Okresy v Bhutáne
Gangkhar Puensum

**Gangkhar Puensum** je najvyšší vrch Bhutánu a zároveň najvyšší nezdolaný vrch sveta. Jeho vrchol sa nachádza vo výške . V bhutánskom jazyku Gangkhar Puensum znamená "*Traja horskí bratia*". Jeho vrchol nebol zatiaľ zdolaný, nielen z dôvodu obtiažnosti výstupu, ale predovšetkým kvôli striktným pravidlám bhutánskej vlády, ktorá do roku 1983 zakazovala horské expedície do oblastí hôr vyšších než . Tento zákaz bol obnovený v roku 1994 a platí dodnes. Dôvody sú ekologické aj náboženské. Bhután nechce ísť cestou Nepálu a masovej turistiky, ktorá by mohla rozvrátiť tradičný budhistický systém.

Napriek všetkým problémom sa v rokoch 1985 a 1986 o dobytie vrcholu pokúšali štyri horské expedície. Britská expedícia dosiahla podvrchol Kula Kangri, ktorý sa nachádza vo výške 

## Zdroj

Kategória:Vrchy v Bhutáne
Kategória:Vrchy v Číne
Gangkhar Puensum
Kategória:Sedemtisícovky v Bhutáne
Kategória:Sedemtisícovky v Číne
Ostrava-Jih

**Ostrava-Jih** je od 24. novembra 1990 mestský obvod štatutárneho mesta Ostrava. Rozloha obvodu je 1631,35 ha a 30. júna 2010 tu žilo 113 973 obyvateľov.

Takmer celé územie mestského obvodu leží medzi riekami Odrou a Ostravicou, malá časť územia však leží aj na pravom *(východnom)* brehu Ostravice. Skladá sa z celých katastrálnych území *Dubina u Ostravy*, *Hrabůvka*, *Výškovice u Ostravy* a *Zábřeh nad Odrou*, ktorá zahŕňajú miestne časti Bělský Les, Dubina, Hrabůvka, Výškovice a Zábřeh.

## Iné projekty

## Externé odkazy
* Oficiálna stránka 

## Zdroj
* 

Kategória:Mestské obvody Ostravy
Bhutánske národné futbalové mužstvo

**Bhutánske národné futbalové mužstvo** reprezentuje Bhután na medzinárodných futbalových akciách, ako sú Majstrovstvá sveta vo futbale a Majstrovstvá Ázie vo futbale.

## História
Futbalový zväz bol založený v roku 1982. Bhután sa nikdy nekvalifikoval na Majstrovstvá sveta vo futbale alebo Majstrovstvá Ázie vo futbale.

## Majstrovstvá sveta

## Majstrovstvá Ázie vo futbale

## Zdroj

Kategória:Futbal v Bhutáne
Kategória:Národné futbalové mužstvá
Futbal
Rýchlobežný motor

**Rýchlobežný motor** je piestový spaľovací motor so strednou piestovou rýchlosťou pri menovitých otáčkach väčšou ako 10 m.s-1.

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Bumthang (okres)

[náhľad|Poloha Bumthangu v rámci [Bhutánu]]
**Bumthang** je jeden z 20 bhutánskych okresov. Môže sa pochváliť najväčším počtom historických a kultúrnych pamiatok, predovšetkým náboženských chrámov.

Tento okres je rozdelený do štyroch častí napr. (tu v anglickom prepise):
* Gewogs
* Chhume
* Tang
* Ura

Napriek vysokohorskej polohe () je Bumthang bohatým regiónom Bhutánu. V týchto rozľahlých výšinách je cez 96 kilometrov vysokohorských ciest.

Bumthang je so svojim počtom 15 škôl a 3 497 študentmi najvzdelanejším miestom v zemi. Cez 79% obyvateľov má prístup k vodovodnému rozvodu pitnej vody.

Hlavnými pestovanými plodinami sú zemiaky. Je tu tiež veľký výskyt dobytkárskych hospodárstiev.

Bumthang-20-Fluss-2015-gje.jpg|
Bumthang-12-Haus-alter Mann-2015-gje.jpg|
Bumthang-Jambay Lhakhang-06-2015-gje.jpg|
Bumthang-Mebar Tsho-34-Gebetsfahnen-2015-gje.jpg|
Bumthang-Kurjey Lhakhang-02-2015-gje.jpg|
Bhutan-Straßenbau-176-Bezirk Bumthang-Bagger-gje.jpg|

## Zdroj

Kategória:Okresy v Bhutáne
Severská rada

**Severská rada** je medzinárodá organizácia založená na spolupráci parlamentov severských štátov. Vznikla v roku 1952, zakladajúcimi štátmi boli Dánsko, Nórsko, Švédsko a Island. Fínsko pristúpilo v roku 1955. Severská rada sa skladá z 87 volených členov z Dánska, Nórska, Švédska a Fínska; vlastných zastupiteľov majú aj Faerské ostrovy, Ålandy a Grónsko.

Jedným z prvých rozhodnutí rady bolo založenie Severskej pasovej únie, ktoré vstúpilo do platnosti 1. júla 1954 a znamenalo vytvorenie spoločného a otvoreného trhu práce.

## Členovia

Zakladajúcimi štátmi (z roku 1952) sú:
* Dánsko
* Nórsko
* Švédsko
* Island

V roku 1955 sa pripojilo Fínsko, v roku 1970 Ålandy a Faerské ostrovy a v roku 1984 Grónsko.

Dánsko, Nórsko, Švédsko a Fínsko sú v rade reprezentované 20-člennými delegáciami. Štyri dánske miesta sú obsadené predstaviteľmi z dánskych autonómnych území: Faerských ostrovov (2) a Grónska (2), Fínsko má taktiež dvoch zastupiteľov z autonómnych ostrovov - Ålandov. Island obsadzuje zostávajúcich 7 miest.

## Organizácia Severskej rady

Členovia rady sú predstaviteľmi jednotlivých národných parlamentov. Do rady sú nominovaní národnými parlamentnými politickými stranami a volení nepriamo - parlamentom. Voľba členov rady prebieha raz ročne a platí do najbližších ďalších volieb. Spolu s členmi Severskej rady je volení aj ekvivalentní počet ich zástupcov (náhradníkov).

Hlavný sekretariát Severskej rady sa nachádza v dánskej Kodani. Okrem tohto sekretariátu majú všetky delegácie aj vlastné národné sekretariáty, ktoré sa nachádzajú v budovách jednotlivých štátnych parlamentov.

## Zdroje


## Externé odkazy
* http://www.norden.org/

Kategória:Škandinávia
Kategória:Medzinárodné organizácie
Mello

**Mello** môže byť:

* francúzska obec, pozri Mello (Francúzsko)
* talianska obec, pozri Mello (Taliansko)
* územie v americkej Kalifornii, pozri Mello (USA)
Zábřeh (rozlišovacia stránka)

**Zábřeh** môže byť:

* mesto v okrese Šumperk, pozri Zábřeh
* bývalá obec, miestna časť štatutárneho mesta Ostrava, pozri Zábřeh (Ostrava)
* časť mesta Dolní Benešov v okrese Opava, pozri Zábřeh (Dolní Benešov)
* zámok v ostravskom obvode Ostrava-Jih, pozri Zámok Zábřeh (Ostrava)
* zámok v meste Zábřeh v okrese Šumperk, pozri Zámok Zábřeh (Zábřeh)
Simušir

**Simušir** (, iný názov: **Marikan** - *Марикан*) je neobývaný ostrov strednej skupiny ruských Kurilských ostrovov. Administratívne patrí do ruskej Sachalinskej oblasti.

## Poloha a príroda
Ostrov Simušir sa tiahne zo severovýchodu na juhozápad v dĺžke 59 km, pričom jeho šírka je maximálne 11 km. Rozloha ostrova je 353 km². Najvyšším vrchom ostrova je sopka Miľna (). Na ostrove sa nachádzajú 3 činné sopky: Prevo (1 360 m), Zavarickovo (625 m), Goriaščaja Sopka (873 m). Na ostrove nie sú žiadne rieky, iba menšie vodné toky. Riečka Simusiru sa vlieva do zátoky Simusiru.

V severnej časti ostrova sa nachádza hlboká zátoka Broutona, ktorá vznikla zatopením kaldery. V strednej časti ostrova sa v kaldere sopky Zavarickovo vytvorilo jazero Biriuzovoje.

Na ostrove sa nachádzajú kolónie uškatcov, hniezdiská vtákov. Na ostrove žijú okrem množstva malých hlodavcov líšky. Aklimatizovala sa tu dokonca aj polárna líška.

Ostrov je oddelený Prielivom Diany od ostrova Ketoj, nachádzajúceho sa 20 km severovýchodne, a prielivom Bussoľ od ostrovov Čornyje Bratia, ležiacich 69 kilometrov juhozápadným smerom.

## Iné projekty

## Externé odkazy
* Opis ostrova, mapa, fotografie 
* Simušir na mape Ruska

## Zdroj

Kategória:Kurilské ostrovy
Janka Buršáková

Ing. **Janka Buršáková** (* 6. január 1957) je televízna herečka známa zo seriálu *[[Súdna sieň (seriál)|Súdna sieň]]* ako sudkyňa JUDr. Ela Melchová.

Janka Buršáková vyštudovala ZFVŠP v Brne (dnes Mendelova univerzita v Brne). Do roku 1993 vystriedala viacero zamestnaní. Od roku 1993 bola príslušníčkou Zboru väzenskej a justičnej stráže a až do roku 2008 pracovala v Ústave na výkon trestu odňatia slobody v Nitre - Chrenovej.

Ako televízna sudkyňa v *[[Súdna sieň (seriál)|Súdnej sieni]]* účinkuje od roku 2008. Vo volebnom období 20142018 je Janka Buršáková poslankyňou mestského zastupiteľstva mesta Nitra.

Janka Buršáková žije v Nitre, je vydatá, má dvoch dospelých synov.

## Herecká filmografia
* 2014: *[[Ochrancovia (slovenský seriál)|Ochrancovia]]* (dráma) (Jana Némethová - 1 epizóda)
* 2012: *[[Extrémne prípady]]* (reality-tv)
* 2008 – 2020: *[[Súdna sieň (seriál)|Súdna sieň]]* (reality-tv / dráma) (sudkyňa JUDr. Ela Melchová)

## Referencie

Kategória:Slovenské televízne herečky
Kategória:Osobnosti z Nitry
Kategória:Slovenskí komunálni politici
Kategória:Absolventi Mendelovej univerzity v Brne
38 (rozlišovacia stránka)

**38** môže byť:

* číslo, pozri 38 (číslo)
* rok, pozri 38 (rok)
* životopisný film o Pavlovi Demitrovi, pozri 38 (film)
Zoznam chránených území v okrese Břeclav

Toto je **zoznam chránených území v okrese Břeclav** aktuálny k januáru roku 2017, v ktorom sú uvedené chránené územia v oblasti okresu Břeclav.

## Zdroje
* Dáta v tabuľke boli prevzaté z databázy AOPK ČR.
* 

Břeclav
Břeclav
Aviakompanija Tatarstan

**Aviakompanija Tatarstan** () je regionálna ruská letecká spoločnosť a národný letecký dopravca Tatárska. Sídlom spoločnosti a hlavnou základňou je letisko Kazaň.

## Flotila

## Zdroj

Kategória:Letecké spoločnosti Ruska
Kategória:Podniky založené v 1993
Petřkovice

**Petřkovice** môžu byť:

* mestský obvod štatutárneho mesta Ostravy, pozri Petřkovice (Ostrava)
* časť obce Starý Jičín v okrese Nový Jičín, pozri Petřkovice (Starý Jičín)
Severský dom v Reykjavíku

náhľad|Výhľad zo Severského domu na centrum mesta a vrh Esja
**Severský dom v Reykjavíku** (islandsky: *Norræna húsið*, škandinávsky: *Nordens hus*, fínsky: *Pohjolan talo*) je kultúrna inštitúcia fungujúca pod vedením Severskej rady ministrov. Hlavným cieľom tejto organizácie je rozširovanie spolupráce severských krajín, posiľňovanie väzieb medzi Islandom a ostatnými štátmi severu a podporovanie jednotnosti celej nordickej oblasti. Inštitúcia nefunguje len ako spojovací prvok Islandu a týchto krajín, ale aj ako stredisko vzdelanosti, tvorivosti a kultúry.

Budova Severského domu bola navrhnutá fínskym dizajnérom a architektom Alvarom Aaltom a slávnostne otvorená 24. augusta 1968.

Šéfom organizácie je od 1. januára 2015 Dán Mikkel Harder.

## Architektúra
Budova Severského domu v Reykjavíku je jedným z posledných diel Alvara Aalta. Dom stojí na vyvýšenej platforme uprostred močaristej oblasti. Po jeho dokončení bolo v severnej časti oblasti vytvorené malé jazero. Aalto tak chcel podčiarknuť prírodný charakter lokality a vyzdvihnúť vzťahy medzi človekom a prírodou, budovou a jej okolím.

Severský dom je nízka, biela budova. Vnútri sa okrem iného nachádza aj knižnica, koncertná sieň, niekoľko konferenčných miestností a reštaurácia s výhľadom orientovaným na sever na centrum Reykjavíku a vrh Esja.

Vnútorné vybavenie budovy, od nábytku, cez lampy, až po iné interiérové zariadenie, sú taktiež dizajnom Alvara Aalta. 

## Knižnica
Knižnica bola otvorená v roku 1969, rok po slávnostnom otvorení Severského domu. Nachádzajú sa tu knihy vo všetkých severogermánskych jazykoch a fínčine, ktoré boli napísané severskými alebo fínskymi spisovateľmi. Knižnica neobsahuje knihy v islandčine, no nájdu sa tu preklady známych islandských diel do nordických jazykov. 

Knižnica je zbierkou súčasnej severskej literatúry a taktiež diel škandinávskej klasiky. Zbierka nepozostáva len z krásnej literatúry alebo literatúry faktu, ale obsahuje aj knihy pre deti a mládež, časopisy, audioknihy, hudbu na CD-nosičoch, filmy na DVD alebo VHS kazetách ako aj knihy s notami.

## Artotéka
Severský dom má aj vlastnú artotéku. Výpožičná lehota sú tri mesiace. Knižnica zapožičiava grafiky severských umelcov od roku 1976.

## Referencie


## Externé odkazy
* Webstránka Severského domu v Reykjavíku 
* Webstránka Severskej ministerskej rady

Kategória:Stavby na Islande
Kategória:Reykjavík
Architektúra z 1968
Petřkovice (Ostrava)

**Petřkovice** sú bývalá obec a od 24. novembra 1990 mestský obvod štatutárneho mesta Ostrava. Ležia na severnom okraji mesta, na území s rozlohou 393 ha a 1. januára 2014 tu žilo 3 133 obyvateľov.

## História
Prvá písomná zmienka o obci pochádza z roku 1377. Ako väčšina okolitých obcí i Petřkovice mali poľnohospodársky charakter až do objavenie čierneho uhlia na úpätí Landeku v roku 1780. Pôvodná ťažba uhlia bola značne primitívna. To sa zmenilo v roku 1843, po kúpe baní Salomonom Rothschildom, ktorý ťažbu zintenzívnil.

## Zaujímavosti
Na juhovýchode obvodu sa nachádza vrch Landek. Ide o európsky i svetovo známu lokalitu predovšetkým z hľadiska geológie, archeológie, histórie, prírodovedy a baníctva. Jej význam je porovnávaný so známejšími vrchmi (napr. s Řípom, Blaníkom, Orebom či Táborom). Vrch bol v roku 1992, vyhlásený národnou prírodnou pamiatkou Landek. V súčasnosti sídli na úpätí kopca banícke múzeum, ktoré zahŕňa tiež Důl Anselm, najstaršiu uhoľnú baňu na Ostravsku. Územím kopca vedie prírodovedný a banícky náučný chodník. Na vrchu sa nachádzajú archeologické stopy zaniknutého hradu a spoločne so zvyškami pravekých osád, ktoré sa v minulosti na kopci tiež nachádzali, sú chránené ako kultúrna pamiatka Českej republiky. Medzi najznámejšie archeologické nálezy z tejto lokality patrí napríklad Landecká venuša. Na vrchole bola v roku 1998 v bezprostrednej blízkosti hradiska postavená rozhľadňa.

## Referencie

## Iné projekty

## Externé odkazy
* Oficiálna stránka 

## Zdroj
* 


Kategória:Mestské obvody Ostravy
Doktori (slovenský seriál)

***Doktori*** bol slovenský seriál z prostredia kardiochirurgie z dielne TV Markíza. Začal sa vysielať 17. októbra 2014.

## O seriáli
Klára je úspešná kardiochirurgička a má milenca- Róberta, ktorý je anestéziológ. Ale práve vo chvíli, keď ju Róbert požiada o ruku zjaví sa Klárin expriateľ Tomáš, ktorý sa uchádza o miesto primára kardiochirurgie. Zamieša Tomáš karty?

## Obsadenie
* Judit Bárdos ako Dr. Klára Lehotská
* Alexander Bárta ako Dr. Tomáš Stacho
* Ján Révai ako Róbert Plevka
* Anton Vaculík ako prof. MUDr. Juraj Tkáč
* Ivan Romančík ako doc. MUDr. Vladimír Vároš
* Anna Javorková ako Renáta Sečanská
* Ľuboš Kostelný ako Ivan Marton
* Zuzana Kronerová ako Edita Braunová
* Anna Sakmárová ako Simona Horáková
* Martin Šalacha ako Jakub Salner
* Peter Brajerčík ako Matej Benko

## Série

## Časti

## Referencie

Kategória:Slovenské televízne seriály
Kategória:Televízne seriály TV Markíza
Kategória:Televízne seriály z roku 2014
Kategória:Lekárske televízne seriály
Bankový ombudsman

**Bankový ombudsman** alebo aj **finančný ombudsman** je nezávislá inštitúcia, ktorej úlohou je predovšetkým mimosúdne riešenie sporov medzi finančnými inštitúciami a ich klientmi. Zriaďovateľom tohto orgánu môže byť centrálna banka, banková asociácia (napr. na Slovensku) alebo aj parlament. Kompetencie a právomoci bankového ombudsmana sa líšia v závislosti od krajiny. Inštitúcia bankového ombudsmana je financovaná štátom, združením bánk a iných finančných inštitúcií, centrálnou bankou alebo nezávislou nadáciou. Bankový ombudsman ako sprostredkovateľ spory nerozhoduje, ale pôsobí ako alternatíva k súdom. Kancelária bankového ombudsmana zvyčajne poskytuje odborné poradenstvo, konzultácie, analýzy a štatistiky podnetov, a taktiež  vydáva odporúčanie pre finančné inštitúcie. Zaoberá sa podnetmi týkajúcich sa napr. poistenia, hypotekárnych úverov, kreditných kariet, investícií, finančného poradenstva a iných podnetov spájajúcich sa s finančným sektorom. Služby bankového ombudsmana sú bezplatné.

## Bankový ombudsman na Slovensku

Bankový ombudsman zanikol, nahradil ho Inštitút alternatívneho riešenia sporov

### Pôsobnosť
Bankový ombudsman je zriadený Slovenskou bankovou asociáciou (SBA). SBA je jedinou organizáciou zastupujúcou záujmy bánk na Slovensku. Cieľom bankového ombudsmana je zlepšenie vzťahov, dôveryhodnosti a transparentnosti v bankovom sektore, a takisto skvalitnenie služieb pre bankových klientov.

Pri rozhodovaní sa obmudsman riadi tiež „Etickým kódexom bánk v oblasti ochrany spotrebiteľa“, ktorý sú banky povinné dodržiavať na základe rozhodnutia Zhromaždenia členov SBA. Pôsobnosť ombudsmana sa vzťahuje len na banky, pobočky zahraničných bánk a sporiteľne, ktoré sú členmi SBA.

### Voľba ombudsmana
Ombudsman je volený Prezídiom SBA jednoduchou väčšinou hlasov. Funkčné obdobie je 5 rokov.

Ombudsmanom sa môže stať občan Slovenska, ktorý spĺňa určité podmienky:
*  spôsobilosť na právne úkony v plnom rozsahu; 
*  bezúhonnosť;  
*  vzdelanie, schopnosti, skúsenosti a morálne vlastnosti

## Aké sťažnosti rieši bankový ombudsman na Slovensku
Spotrebiteľ môže podať podnet na riešenie situácie, v ktorej podľa jeho presvedčenia boli poškodené jeho záujmy a banka nepostupovala korektne. Podaniu podnetu musí predchádzať reklamácia klienta u príslušnej bankovej inštitúcie.

;Oblasti poskytovania konzultácií
* Úvery
* Dedenie úspor a dlhov
* Ručenie
* Finančné plánovanie
;Najčastejšie podnety, ktoré rieši bankový ombudsman
* odklad splátok, predĺženie splatnosti úveru, zníženie splátok
* konsolidácia úverov, predčasné splatenie úveru
* neoprávnené výbery z účtov cez internet
* zamietnutie transferu prostriedkov alebo jeho zdĺhavá realizácia
* výplata vkladov z vkladnej knižky
* poplatok za vedenie účtu s cennými papiermi
* nedodržiavanie zákonných lehôt na vybavenie sťažností

## Referencie

## Zdroje
* bankovyombudsman.sk 
* finance.sk 
* sba.sk 

## Externé odkazy
* slsp.sk 
* banky.sk 
* peniaze.pravda.sk
* investujeme.sk

Kategória:Bankovníctvo
Ebola

**Ebola** alebo **Ebola-vírus** alebo (v medzinárodnej taxonómii vírusov) **Ebola virus** môže byť:
*v širšom zmysle: starší názov dnešného rodu Ebolavirus, z čias, keď bol klasifikovaný ako druh alebo vírus alebo skupina druhov, pozri Ebolavirus
*v užšom zmysle: jediný známy vírus z druhu Zaire ebolavirus, pozri pod Zaire ebolavirus

**Ebola** môže byť aj:
* s malým začiatočným písmenom: choroba vyvolaná vírusom Ebola
* s veľkým začiatočným písmenom:
**rieka v Konžskej demokratickej republike, pozri Ebola (rieka)
** thajská hudobná skupina, pozri Ebola (thajská hudobná skupina)
**počítačový program na premenu kníh z Projektu Gutenberg do formátu EPUB, pozri Ebola (EPUB)

## Referencie


## Pozri aj
* Epidémia eboly v západnej Afrike v rokoch 2013 až 2016
Motor na tuhé palivá (piestový)

**Motor na tuhé palivá** je piestový spaľovací motor na palivá, ktoré sú k zariadeniu na prípravu zmesi privádzané v tuhom, práškovom stave. Prvý prototyp Dieselovho motora bol poháňaný uhoľným prachom. 

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Motor na tuhé palivá

**Motor na tuhé palivá** môže byť:
* piestový spaľovací motor, pozri motor na tuhé palivá (piestový)
* raketový motor, pozri raketový motor na tuhé pohonné látky
Motor s kombinovaným zapaľovaním

**Motor s kombinovaným zapaľovaním** je piestový spaľovací motor s kombináciou vznetového a zážihového zapaľovania. Kompresným teplom sa vznieti len malé množstvo zapaľovacieho paliva, ktoré je zdrojom zážihu zvyšného obsahu zmesi vo valci. Tieto motory patria do skupiny dvojpalivových motorov.

## Pozri aj
* plynový motor

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory